CELEX: 62011TN0488
Language: da
Date: 2011-09-09 00:00:00
Title: Sag T-488/11: Sag anlagt den 9. september 2011 — Sarc mod Kommissionen

12.11.2011   
            
            
               DA
            
            
               Den Europæiske Unions Tidende
            
            
               C 331/26
            
         Sag anlagt den 9. september 2011 — Sarc mod Kommissionen
   (Sag T-488/11)
   2011/C 331/50
   Processprog: engelsk
   
      Parter
   
   
      Sagsøger: Scheepsbouwkundig Advies- en Rekencentrum (Sarc) BV (Bussum, Nederlandene) (ved advokat H. Speyart)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Kommissionen afgørelse K(2011) 642 endelig af 10. maj 2011 vedrørende statsstøtte NN 68/2010, der fastslår, at den tildelte støtte ikke udgør statsstøtte, annulleres, og
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført fem anbringender.
   
               1)
            
            
               Med det første anbringende gøres det gældende, at Kommissionen i strid med dens forpligtelser har undladt at indlede den formelle undersøgelsesprocedure i henhold til artikel 108, stk. 2, TEUF.
            
         
               2)
            
            
               Med det andet anbringende gøres det dernæst gældende, at Kommissionen ikke havde inddraget SARC i sin indledende vurdering i tilstrækkelig grad.
            
         
               3)
            
            
               Med det tredje anbringende gøres det gældende, at Kommissionen anvendte artikel 107, stk. 1, TEUF urigtigt.
            
         
               4)
            
            
               Med det fjerde anbringende gøres det gældende, at Kommissionen i strid med dens forpligtelser har undladt at pålægge de nederlandske myndigheder at fremlægge en vurdering eller at bestille en uafhængig vurdering.
            
         
               5)
            
            
               Med det femte anbringende gøres det gældende, at Kommissionen ikke har begrundet sin afgørelse i tilstrækkelig grad.